cyanic-selkie/wikianc huggingface dataset:
Lineārais B raksts
Lineārais B raksts ir zilbju raksts, kas sastāv no 87 zilbju zīmēm un vairāk kā 100 ideogrāfiskām zīmēm. Šīs ideogrammas simbolizē dažādus priekšmetus un preces. Ideogrāfiskajām zīmēm nav fonētiskās nozīmes, un tās, rakstot teikumus, netika izmantotas kā vārdu daļas. Bez tam lineārajā B rakstā tika pierakstīti dažādi skaitļi. Šis raksts tika izmantots galvenokārt tirdzniecībā, kur tekstu veidoja pamatinformācija par to, kam un uz kurieni ir jānogādā kāda prece un cik lielā daudzumā. Teksti parasti tika ar irbulīti ieskrāpēti uz māla plāksnītēm un pēc tam netika apdedzināti, kas būtiski samazināja šo tekstu saglabāšanās iespējas.
Izcelsme
Neskatoties uz to, ka lielākajai zilbju zīmju daļai lineārajā B rakstā prototipi ir ņemti no lineārā A raksta, tomēr ir krasa atšķirība šo zīmju lietošanas biežumā. Tas liek daļai pētnieku uzskatīt, ka raksts tika reformēts, adaptējot to grieķu valodai. Vēl būtiskāk tika reformētas ideogrammas — daudzas no tām lineārajā B rakstā parādās pirmo reizi, bet daudzas A raksta ideogrammas izzūd.
Kopējais raksturojums
Visi atrastie uz māla plāksnēm rakstītie lineārā B raksta teksti saglabājušies, pateicoties ugunsgrēkiem, kuri apdedzināja māla plāksnes. Tomēr šī raksta zīmju sarežģītā forma liek domāt, ka raksta pamatmateriāls nebija māls, bet kāds cits materiāls, uz kura tika rakstīts ar tinti (āda vai papiruss). Šādu pieņēmumu netieši apstiprina arī tas, ka daži uzraksti ar tinti bija konstatēti lineārajam A rakstam.
Šī rakstība radās pēc tam, kad grieķu kolonisti (ahajieši) pakļāva Krētu un izspieda savu priekšgājēju lineāro A rakstu, kas tika lietots mīnojiešu valodas tekstu pierakstam. Atšķirībā no lineārā A raksta, B raksts neguva lielu popularitāti grieķu vidū un tika izmantots vienīgi pils kancelejas mērķiem. Tajos ir ziņas par zemes nomu, par lopu skaitu, par pārtikas nodošanu strādniekiem. Ir sastopami amatnieku un karavīru, kā arī konfiscētā īpašuma saraksti.
Mīnoismi
Daudzi fakti liecina, ka šo rakstību izmantoja šaurs rakstvežu slānis, kas orientējās uz mīnojiešu, nevis grieķu valodas standartiem, līdzīgi kā akadiešu ķīļraksti saglabāja "šumērismus", bet japāņu hieroglifi — "ķīnismus".
Unikods
Lineārā B raksta zīmes parādījās Unikoda versijā 4.0.
1755. gada Lisabonas zemestrīce
1755. gada Lisabonas zemestrīce, pazīstama arī kā Lielā Lisabonas zemestrīce, notika 1. novembrī ap plkst. 9.40 pēc vietējā laika. Zemestrīce kopā ar tai sekojošajiem ugunsgrēkiem un cunami gandrīz pilnībā iznīcināja Lisabonas pilsētu un tās apkārtējo reģionu.
Seismologi mūsdienās zemestrīces stiprumu novērtējuši ar magnitūdu 8,5—9. Tiek uzskatīts, ka zemestrīcē bojā gāja starp 10 000 un 100 000 cilvēku, kas tādējādi šo padara par vienu no nāvējošākajām zemestrīcēm cilvēces vēsturē. Pēc zemestrīces izpētes radās modernā seismoloģijas zinātne.
Zemestrīce neizpostīja pilsētas daļu — Alfamu un tā saglabājās kā ainavisks šauru ielu un mazu skvēru labirints.
Eurosport
Eurosport ir Viseiropas televīzijas sporta kanālu tīkls, kas pieder Discovery, Inc.
Discovery 2012. gada decembrī ieguva 20% kapitāldaļu, bet 2014. gada janvārī kļuva par vairākuma akcionāru, iegūstot 51% akciju, iegādājoties tās no TF1. 2015. gada 22. jūlijā Discovery ieguva atlikušos 49% akciju no TF1.
Ogļu pārvadātājs
Ogļu pārvadātājs ir balkeris, kurš ir būvēts vai tiek izmantots, lai pārvadātu ogles. Pirmie pierādījumi par ogļu pārvadāšanu pa jūru ir saistīti ar ogļu lietošanu Londonā 1306. gadā. 14. un 15. gadsimtā uz Londonu un citām vietām pārvadāja ogles no Tainas upes. Ogles eksportēja arī citas ostas, piemēram, no 1634. gadā uzbūvētās vecās piestātnes Vaithāfenā (en), kuru izmantoja ogļu pārkraušanai. Ar laiku Londona kļuva ļoti atkarīga no ogļu piegādēm pa jūru, Samuels Pepiss (Samuel Pepys) 1666. — 1667. gada ziemā izteica raizes par to, ka kara dēļ ar holandiešiem, Londonu var nesasniegt 200 ogļu pārvadātāju flote. 1795. gadā Londonā tika piegādātas 4395 ogļu kravas. 1824. gadā šis skaitlis bija audzis līdz apmēram 7000 kravām, bet 1839. gadā tika piegādātas vairāk nekā 9000 kravas. Pārvadājumi turpinājās līdz 20. gadsimta beigām, bet pēdējā ogļu krava Tainas ostu atstāja 2021. gada februārī. Pirmie ogļu pārvadātāji, par kuriem pieejama detalizēta informācija, bija Vitbijā (Whitby) būvēti keti. Tie bija stipras konstrukcijas kuģi ar stāvu priekšgalu un noapaļotu aizmuguri, kuri tika plaši izmantoti 18. gadsimta otrajā pusē ziemeļaustrumu Anglijas ostās. Šādus korpusus izmantoja arī Apvienotās Karalistes Jūras kara flotes pētnieciskie kuģi — pazīstamākais no tiem bija HMS Endeavour. 19. gadsimta pirmajā pusē populārākie ogļu pārvadātāji bija brigas un tās arī vēlāk turpināja būt populāras ziemeļaustrumu piekrastes kuģu īpašnieku vidū. Citviet 19. gadsimta otrajā pusē ar brigām konkurēja šoneri un citi slīpo buru kuģi. Pirmo ogļu pārvadātāju ar tvaika dzinēju John Bowes nolaida ūdenī 1852. gadā. Tas izrādījās sekmīgs, kā rezultātā tika uzbūvēti daudzi citi ogļu pārvadātāji ar tvaika dzinēju. Buru un tvaika ogļu pārvadātāji pastāvēja līdzās līdz 19. gadsimta beigām un pat 20. gadsimtā. Buru ogļu pārvadātājus izmantoja vēl Pirmā pasaules kara laikā.
Ogles no Ņūkāslas pie Tainas
Daudzus gadus Daremas un Nortamberlendas ogļu baseini apgādāja strauji augošo Londonu ar ogļu tonnām, bet liela ar "melnajiem dimantiem" piekrauta piekrastes ogļu pārvadātāju flote kursēja augšup un lejup gar Anglijas austrumu krastu. Sers Čārlzs Palmers (Charles Palmer) bija dzelzs korpusa ar tvaiku darbināmu ogļu pārvadātāju būves pionieris, kurš tos būvēja savā Džerovas (Jarrow) kuģu būvētavā. Tvaikoņi sāka strauji nomainīt agrākos koka kuģus. Tas netīšām noveda pie stikla ražošanas industrijas norieta Tainsaidā un Vīrsaidā (Wearside), jo stikla ražotājiem ilgstoši bija pieejams liels daudzums smilšu, kuras koka korpusa ogļu pārvadātāji izmantoja kā balastu atgriežoties no Londonas. Dzelzs ogļu pārvadātājiem bija balasta tanki, kas nozīmēja, ka ūdeni varēja vienkārši iesūknēt, tādējādi ievērojami samazinot laiku, ko kuģim bija jāpavada ostā, jo vairāk nevajadzēja iekraut un izkraut smiltis. Ogles eksportēja arī uz Eiropu un koka korpusa ogļu pārvadātāji atgriezās ar tādām kravām kā jumta kārniņi savās tilpnēs. Pirmais Palmera uzbūvētais dzelzs korpusa tvaika dzinēja ogļu pārvadātājs bija 1852. gadā ūdenī nolaistais SS John Bowes. Pastāvēja arī agrāks dzelzs korpusa ar dzenskrūvi aprīkots ogļu pārvadātājs, 1841. gadā Sautšīldsā (South Shields) būvētais SS Bedlington. Tomēr šī kuģa mūžs bija īss.
Ievērojams nelaimes gadījums ar ogļu pārvadātāju notika neilgi pēc Viktorijas tuneļa atklāšanas Ņūkāslā pie Tainas. Pārtrūka kaņepju tauva, kura regulēja vagonu ātrumu tiem pārvietojoties lejup tunelī no Spitaltangsas (Spital Tongues) akmeņogļu raktuvēm uz upi. Daži vagoni piezemējās Tainā, bet citi viens virs otra uz tajā brīdī lādējamā kuģa klāja. Vagonus vēlāk, bēguma laikā, izcēla, bet tauvu salaboja. Tās dienas laikraksti šo incidentu aprakstīja kā anekdotisku gadījumu. Sešus mēnešus vēlāk tauva pārtrūka vēlreiz un vagoni piezemējās kravu gaidoša ogļu pārvadātāja tilpnē to nogremdējot. Pēc tam tika izlemts kaņepju tauvu nomainīt ar tērauda trosi. Iespējams, šis ir vienīgais aprakstītais transporta nelaimes gadījums, kad vilciens ir nogremdējis kuģi.
Iekraušana un izkraušana
Terminālu strādnieki dalījās iztukšotājos (teemers) un izlīdzinātājos (trimmers). Iztukšotāji atvēra lūkas vagonu apakšā, lai akmeņogles iebirtu piltuvē zem dzelzceļa sliežu klāja, kurš atradās piestātnes būves pašā augšā. Rampu gadījumā ogles iebira pa tiešo ogļu pārvadātāja tilpnē. Izlīdzinātāji strādāja tilpnē izkliedējot un izlīdzinot akmeņogles ar lāpstām un grābekļiem tā, lai to svars sadalītos vienmērīgi. Prasmīgi izlīdzinātāji varēja stāvēt ar savām lāpstām paliktām zem akmeņogļu plūsmas no snīpja vai konveijera lentes gala un, mainot lāpstas leņķi, panākt, lai akmeņogļu gabali rikošetētu projām uz to tilpnes vietu, kuru viņi gribēja aizpildīt. Tas bija bīstams darbs, jo tilpnes varēja piepildīties ar raktuvju gāzi, kuru izdala akmeņogles, un tā varēja eksplodēt. Mūsdienās ir konstruētas modernākas sistēmas akmeņogļu vienmērīgai iekraušanai un vairs nav vajadzība pēc cilvēkiem, kuri atrodas kuģu tilpnēs.
Ar laiku mājsaimniecībā izmantojamo akmeņogļu piegādēs galvaspilsētai iesaistījās arī dzelzceļš, kurš vēlāk veiksmīgi konkurēja ar ogļu pārvadātājiem. Tomēr lielu daudzumu akmeņogļu patērēja arī daudzās elektrostacijas Temzas krastos, kuras būvēja savas piestātnes ogļu pārvadātāju izkraušanai. Kuģi, kas apkalpoja elektrostaciju piestātnes bija upe — jūra tipa ar zemu virsbūvi un nolaižamiem mastiem un skursteņiem, lai šie kuģi varētu paiet zem tiltiem pār Temzu augšpus Londonas Pūla (Pool of London). Batersijas elektrostacijas (Battersea Power Station) piestātne vēl ir saglabājusies un akmeņogļu izkraušanai paredzētie celtņi tāpat ir redzami krastmalā. Celtņi bija aprīkoti ar greiferiem un piekrāva piltuvi, kura, savukārt, piegādāja ogles konveijera sistēmai, bet tā piepildīja elektrostacijas akmeņogļu uzglabāšanas tvertnes. Analogu, bet modernu sistēmu lieto Tainas ogļu termināls (Tyne Coil Terminal) izkraujot balkerus. Apgaismojuma gāzes un koksa uzņēmumam (Gas Light and Coke Company) bija līdzīgs aprīkojums pie savas gāzes ražotnes Temzas krastā. Uzņēmumam vajadzēja apstrādāt lielu daudzumu bitumena akmeņogļu, lai apgādātu galvaspilsētu ar deggāzi.
Izmantošana citiem mērķiem
18. gadsimta beigās vairāki koka korpusa buru ogļu pārvadātāji kļuva slaveni pēc tam, kad tos piemēroja dienvidu Klusā okeāna izpētes reisiem. Kuģu plakanā dibena korpusi un stiprā konstrukcija darīja tos piemērotus šādiem mērķiem.
Pirmais ASV Jūras kara flotes aviācijas bāzeskuģis USS Langley bija pārbūvēts ogļu pārvadātājs (sākotnēji USS Jupiter (AC-3)). Tas tika aprīkots ar lielu, piepaceltu, plakanu klāju, kādus lietoja pirms parādījās ar nolūku būvēti aviācijas bāzeskuģu korpusi.
Kringvarp Føroya
Kringvarp Føroya ir Fēru Salu sabiedriskais medijs. Tā galvenā mītne atrodas Fēru salu galvaspilsētā Touršhavnā, blakus Fēru Salu Ziemeļu mājai.
Sabiedriskais medijs izveidots 2005. gadā, apvienojot 1957. gadā dibināto Fēru Salu radio (Útvarp Føroya) un 1984. gadā dibināto Fēru Salu televīziju (Sjónvarp Føroya). Pēc likuma 1/3 no TV un radio programmām jābūt fēriešu valodā. Kringvarp Føroya raida vienu TV kanālu.
Edvards Lēve
Edvards Lēve (de, en; Prāga —  Londona) bija Lielbritānijas šahists.
Autoceļš V330
V330 autoceļš Dukuri-Rāmnieki ir Latvijas vietējais autoceļš, kas savieno Dukurus ar Rāmniekiem, tālāk turpinās pāri Gaujai un pie Ķienes savienojas ar autoceļiem V299 un V188. Autoceļš ir 5,7 km garš, klāts ar asfaltbetona un grants segumu un šķērso Cēsu pilsētu un Cēsu novada Priekuļu pagastu.
Vēsture
2015. gada 9. februārī tika izsludināts konkurss par autoceļa V330 posma Dukuros (0,2-1,9km) seguma atjaunošanu.
Sulennisa Pinja Vega
Sulennisa Pinja Vega (es; dzimusi Granmas provincē) ir Kubas starptautiskā lielmeistare šahā (2002).
Biogrāfija
Divas reizes uzvarējusi Kubas sieviešu šaha čempionātos (2005, 2014). 2001. gadā uzvarējusi Amerikas individuālajā šaha čempionātā sievietēm, bet 2005. gadā atkārtojusi šo panākumu. 2003. gadā Amerikas individuālajā šaha čempionātā sievietēm bijusi otrā aiz Rusudanas Goletiani. 2004. gadā Havanā uzvarējusi Hosē Raula Kapablankas memoriāla sieviešu turnīrā. 2006. gadā Sansalvadorā uzvarējusi Panamerikas šaha čempionātā sievietēm.
Piedalījusies Pasaules šaha čempionātos sievietēm pēc izslēgšanas sistēmas:
Pārstāvējusi Kubu Pasaules šaha olimpiādēs, kurās piedalījusies 8 reizes (2000-2014).
Par panākumiem turnīros FIDE 2002. gadā viņai piešķīrusi starptautiskās lielmeistares (WGM) nosaukumu.
Kadzumi Kiši
Kadzumi Kiši (ja; dzimusi ) ir bijusī japāņu futboliste, bijusi Japānas sieviešu futbola izlases dalībniece.
Džordans Pikfords
Džordans Pikfords (en; dzimis ) ir Anglijas futbolists, vārtsargs. Pašlaik (2022) pārstāv Anglijas Premjerlīgas klubu Everton un Anglijas futbola izlasi.
Anglijas izlases sastāvā ir spēlējis 2018. gada FIFA Pasaules kausā, 2022. gada FIFA Pasaules kausā un 2020. gada Eiropas čempionātā futbolā.
Sasniegumi
Anglijas izlase
Individuālie sasniegumi
Sojuz MS-02
Sojuz MS-02 (ru) bija Krievijas kosmosa kuģis apkalpes nogādāšanai uz Starptautisko kosmisko staciju (SKS). Tas bija modernizētu kosmosa kuģu sērijas Sojuz MS otrā eksemplāra lidojums. Orbītā palaists 2016. gada oktobrī. Uz zemes atgriezās 2017. gada aprīlī.
Apkalpe
Kuģa Sojuz MS-02 apkalpe augšupceļā un lejupceļā:
Dublējošā apkalpe:
Starta pārcelšana
Sākotnēji Sojuz MS-02 palaišana bija paredzēta. 17. septembrī tika pieņemts lēmums pārcelt kuģa startu, jo tika pamanīts bojāts nolaišanās sistēma kabelis. Tas bija saspiests pirmsstarta izmēģinājumu laikā. 26. septembrī paziņots, ka Sojuz MS-02 tiks palaists 19. oktobrī.
Lidojuma gaita
No stacijas Sojuz MS-01 atvienojās 07:57 UTC. Zemi nolaižamais aparāts sasniedza 11:20 UTC, 147 km uz dienvidaustrumiem no Žezkazghanas, Kazahstānā. Lidojuma ilgums — 173 dienas 3 stundas 16 minūtes.
Nolaižamā aparāta dehermetizācija
2017. gada 16. oktobrī NASA Starptautiskās kosmosa stacijas uzraudzības komitejas priekšsēdētājs Tomass Stefords paziņoja, ka 2017. gada aprīlī kosmosa kuģa nolaišanās pēdējā posmā bija notikusi nolaižamā aparāta dehermetizācija, bet apkalpei briesmas nav draudējušas, jo tā bija ietērpta skafandros. 18. oktobrī šo informāciju apstiprināja Krievijas kosmosa aģentūra Roskosmos un kosmosa kuģa izgatavotājs RKK Energija. Pamatizpletņa izraušanas laikā ar bremzēšanas izpletņa siksnas sprādzi tika bojāts izpletņa konteiners. Sākās spiediena krišanās nolaižamajā aparātā, bet drīz ārējais atmosfēras spiediens jau bija normāls, un pēc standarta procedūras atvērās vārsts, kas izlīdzina gaisa spiedienu kapsulā ar ārējo atmosfēru.
Moriss Makērs
Moriss Makērs (fr; dzimis, miršanas datums nav zināms) bija franču futbolists, olimpiskās sudraba medaļas ieguvējs 1900. gada vasaras olimpiskajās spēlēs.
Makērs bija Francijas futbola komandas Club Français biedrs. 1900. gada vasaras olimpisko spēļu laikā viņa komanda Franciju pārstāvēja futbola turnīrā. Komanda šajā turnīrā izcīnīja sudraba medaļu.
Azartspēles
Azartspēles pasaulē un internetā
Daudzās valstīs kazino ir aizliegti, taču liegumi bieži vien neattiecas uz interneta azartspēlēm. Interneta kazino piedāvā spēles kā par naudu, tā arī bez maksas, kas ļauj izmēģināt dažādas spēles un atrast sev piemērotāko variantu, turklāt vēl gūstot iemaņas un pieredzi pašā spēlē. Bet tā kā pastāv daudz tiešsaistes kazino, katra no vietnēm sāk piedāvāt īpašus nosacījumus saviem klientiem, arvien jaunas azartspēles ar interesantiem sižetiem un košām animācijām, reģistrēšanās bonusus un daudzas citas ekstras, lai izceltos citu vidū.
Ņemot vērā interneta vides iespēju novērtēt katras azartspēļu zāles nopelnus, nav iespējams precīzi noteikt, cik cilvēku spēlē tiešsaistes kazino. Taču ir skaidrs fakts, ka mūsdienu pasauli ir grūti iedomāties bez informācijas tehnoloģijām un aptuveni 26% interneta lietotāju aizraujas ar azartspēļu spēlēšanu tieši internetā.
Dažādu azartspēļu dalībnieku skaita pieaugums būtiski ietekmē arī to attieksmi pret risku citās jomās, īpaši te var runāt par vērtspapīru tirgu. Spēlētāji apslāpē savus dabiskos risku novēršanas mehānismus un ieradums riskēt azartspēlēs pāriet arī uz akciju tirgu.
Azartspēles Latvijā
Azartspēles Latvijā ir atļautas tikai Latvijā licenzētajos kazino un sporta likmju pieņemšanas punktos. Uz 2022. gada oktobri licenci azartspēļu organizēšanai saņēmuši 19 uzņēmumi (ieskaitot VAS Latvijas Loto, kas gan nav azartspēļu organizētājs).
Ganekļupe
Ganekļupe (arī Ganeklis) ir Kāņu ezera pieteka Kuldīgas un Talsu novados.
Izteka - no Gulbja austrumu krasta. Tek ziemeļu virzienā. Ietek Kāņu ezera dienvidu galā. Ganekļupi nešķērso valsts autoceļi, tās krastos nav lielu apdzīvoto vietu.
Padones skola
Padones skola (agrāk arī kopā ar Krupmuižu — Pļaviņas) ir apdzīvota vieta Dienvidkurzemes novada Durbes pagastā. Izvietojusies pagasta dienviddaļā Padones strauta kreisajā krastā pie autoceļa V1204 6,5 km no pagasta centra Durbes, 22 km no novada domes Grobiņas un 192 km no Rīgas.
Apdzīvotā vieta veidojusies ap bijušo Durbes pagastvaldi un Padones skolu.
Objektu datubāze
Objektu datubāzes ir pazīstamas jau kopš 20. gadsimta 80. un 90. gadiem. Šīs datubāzes var būt lēnākas komerciālo datu darījumos. Objektu datubāzes pārsvarā izmanto objektu orientētās jomās.
Objektu - orientētās datubāzes pārskats
Kad datubāzu iespējas ir kombinētas kopā ar objektu - orientētās programmēšanas valodu iespējām, tad šādu kopumu mēdz saukt par objektu - orientētās datubāzes vadības sistēmu jeb par OODBMS. OODBMS sistēma ļauj objektu - orientētajiem programmētājiem pilnveidot produktus, veidot tos kā objektus un aizvietot vai uzlabot eksistējošos objektus jau esošā OODBMS sistēmā. Programmētājs var saglabāt vienas vides konsistenci pateicoties tam, ka ir integrēta datubāzes programmēšanas valoda, no tā izriet, ka abas, gan OODBMS, gan programmēšanas valoda lietos vienu un to pašu reprezentācijas modeli. DBMS relāciju projekti, kā kontrasts, saglabā tiešāku iedalījumu starp datubāzes modeli un lietotni.
Palielinoties tīklu bāzu tehnoloģijām un to iekšējiem un ārējiem tīkliem, uzņēmumi ir ieinteresēti OODBMS sistēmā, lai attēlotu to kompleksos datus. Lietojot DBMS, kas ir speciāli veidots lai ievadītu datus kā objektus, dod priekšrocību tiem uzņēmumiem, kuri ir vairāk orientēti uz multimediju prezentācijām vai arī tām organizācijām, kuru pamatnodarbošanās ir grafiskā projektēšana.
Fakundo Pelistri
Fakundo Pelistri Reboljo (es, dzimis ) ir Urugvajas futbolists, spēlē pussarga pozīcijā, pārstāv Urugvajas futbola izlasi. Kopš 2020. gada Pelistri pārstāv Anglijas Premjerlīgas komandu Manchester United.
Iepriekš spēlējis Urugvajas komandā Peñarol un Spānijas komandā Deportivo Alavés.
Urugvajas futbola izlases sastāvā debitējis 2022. gadā. Piedalījies 2022. gada FIFA Pasaules kausā.
Sasniegumi
Manchester United
ICarly
iCarly ir amerikāņu tīņu komēdijseriāls, kura autors ir Dens Šneiders. Tas tika pārraidīts Nickelodeon televīzijas kanālā, laikā no līdz. Seriāls ir par pusaudzi Kārliju Šeju un viņas draugiem Semu Paketu un Frediju Bensonu, kas izveidojuši savu interneta šovu iCarly. Seriālam ir iznākušas septiņas sezonas (kopumā 109 sērijas). Seriāls ir saņēmis vairākus apbalvojumus, tāpat vairākiem tas ir ticis arī nominēts. iCarly galvenās lomas attēlo Miranda Kosgrova, Dženeta Makerdija, Neitans Kress, Džerijs Treinors, Noā Manks. 2013. gadā tika izveidots jauns Nickelodeon seriāls ar nosaukumu Sam & Cat, kurā galvenajās lomās ir dalībnieki gan no iCarly, gan Victorious.
Latvijā rādija kanālā Nickelodeon.
Entonijs Elanga
Entonijs Elanga (sv, dzimis ) ir Zviedrijas futbolists, spēlē pussarga pozīcijā, pārstāv Zviedrijas futbola izlasi. Kopš 2023. gada Elanga spēlē Anglijas Premjerlīgas komandā Nottingham Forest.
Elanga piedzima Malmē, Zviedrijā, kad viņa tēvs, Kamerūnas futbola izlases spēlētājs Džozefs Elanga pārstāvēja Malmes FF. Vēlāk viņš ar ģimeni pārcēlās uz Angliju un 12 gadu vecumā pievienojies Manchester United akadēmijai. Anglijas Premjerlīgā debitējis 2021. gadā.
Sasniegumi
Manchester United
Vildene
Vildene ir apdzīvota vieta Tukuma novada Pūres pagastā. Atrodas pagasta ziemeļaustrumu daļā pie autoceļa V1437 12 km no pagasta centra Pūres, 19 km no novada centra Tukuma un 90 km no Rīgas. Apdzīvotā vieta izveidojusies ap bijušās Vildenes pusmuižas (Wilden) centru.
Prāmciems
Prāmciems ir apdzīvota vieta Dienvidkurzemes novada Durbes pagastā. Izvietojusies pagasta dienviddaļā Plūģupītes krastā pie autoceļa V1204 9 km no pagasta centra Durbes, 24 km no novada centra Grobiņas un 192 km no Rīgas Plūģupītes labajā krastā.
Muša (nozīmju atdalīšana)
Muša var būt:
FC Ararat-Armenia
Ararat-Armenia (hy) ir Armēnijas futbola klubs no valsts galvaspilsētas Erevānas, kas spēlē Armēnijas Premjerlīgā. Klubs ir dibināts 2017. gadā kā Avan Academy. Kluba futbolisti ir divreiz izcīnījuši Armēnijas čempiontitulu (2019. un 2020. gadā).
Egīls Švarcs
Egīls Švarcs (dzimis ) ir latviešu džeza mūziķis, Rīgas estrādes orķestra (REO) diriģents (1960—1964). Kopš 1973. gada dzīvo Vācijā. Radio Brīvā Eiropa žurnālists.
Dzīvesgājums
Dzimis 1935. gada 15. aprīlī Valmierā skolotāja Jāzepa Švarca ģimenē. Mācījās Rīgas Emīla Dārziņa speciālajā mūzikas vidusskolā, apguva kontrabasa spēli Latvijas valsts konservatorijā (1953—1958). Kopā ar Raimondu Paulu izveidoja Radio estrādes sekstetu, pēc Ringolda Ores vadīja Rīgas estrādes orķestri no 1960. līdz 1964. gadam. 1964. gadā viņš apprecējās ar REO solisti Larisu Mondrusu un pārcēlās uz dzīvi Maskavā, kur strādāja Edija Roznera vadītajā orķestrī par aranžētāju. 1973. gadā viņam kopā ar sievu atļāva izbraukt no PSRS uz Izraēlu, viņi īslaicīgi dzīvoja Romā, 1974. gadā apmetās uz pastāvīgu dzīvi Minhenes priekšpilsētā Grīnvaldē. Larisa Mondrusa ieguva popularitāti vācu auditorijā ar Egila Švarca komponēto dziesmiņu Jeder nette Lette ("Katrs krietns latvietis"), vēlāk iznāca viņa aranžētie Mondrusas dziesmu albumi latviešu valodā. Līdztekus ar Elmāra Sūnas pseidonīmu viņš strādāja par žurnālistu Radio Brīvā Eiropa.
Ievas valks
Izteka - pie Dzērveņu mājām. Tek dienvidu virzienā. Ietek Stendē iepretim Gibuļu kapiem, augšpus Kraujām. Ievas valku šķērso valsts autoceļš V1385 (Pastende–Iliņi–Spāre).
Föroya Bjór
Föroya Bjór ir alus darītava Fēru Salu Borojas salas Klaksvikas pilsētā. Bez alus Föroya Bjór ražo arī bezalkoholiskos dzērienus un minerālūdeni.
Fonga atstarošanas modelis
Fonga atstarošanas modelis (tiek saukts arī par Fonga izgaismojumu vai Fonga apgaismojumu) ir empīrisks modelis lokālai virsmas punktu izgaismošanai. 3D datorgrafikā to dažreiz sauc par "Fonga ēnojumu", ja modelis tiek izmantots ar tāda paša nosaukuma interpolācijas metodi, kā arī pikseļu ēnotājos vai citviet, kur apgaismošanas aprēķinu var nodēvēt par "ēnošanu".
Kārlova
Kārlova (en, ga) ir lielākā pilsēta Kārlovas grāfistē, Lensteras provincē, Īrijā. Kārlovā atrodas Kārlovas grāfistes pārvaldes centrs. pilsētā dzīvoja 24 272 iedzīvotāji.
Fonga atstarošanas modelis
Vēsture
Fonga atstarošanas modeli izstrādāja Bujs Tongs Fongs Jūtas universitātē, kas to publicēja 1975. gadā savā doktora disertācijā. Modelis tika publicēts kopā ar metodi, ar kuru aprēķināt interpolāciju katram atsevišķam pikselim, kas ticis rasterizēts no daudzstūru virsmas modeļa; interpolācijas metodi sauc par Fonga ēnojumu. Fonga metodes tika uzskatītas par radikālām, kad viņš ar tām nāca klajā, taču kopš tā laika tās ir kļuvušas par de facto pamata ēnošanas metodēm daudzām renderēšanas lietotnēm. Fonga metodes ir kļuvušas populāras, pateicoties iedarbīgam skaitļošanas laikam, renderējot katru pikseli.
Apraksts
Fonga atstarojums ir empīrisks modelis lokālai izgaismošanai. Tas apraksta veidu, kā virsma atstaro gaismu kā rupju virsmu izkliedētu atstarojumu kombinācijā ar spīdīgu virsmu spoguļatstarojumu. Modelis ir balstīts uz Fonga novērojumu, ka spīdīgām virsmām ir neliela izmēra, spēcīgs spīdums, kamēr matētām virsmām ir lieli spīdumi, kas izkliedējas daudz pakāpeniskāk. Modelī ir arī ambientas gaismas termins, kas raksturo gaismu, kura ir izkliedēta pa visu ainu.
Katram gaismas avotam ainā ir definētas divas intensitātes kompenentes (kas bieži tiek izteiktas kā RGB vērtības), i_\text{s} un i_\text{d}, kas respektīvi atbilst gaismas avota spoguļatstarojumam un izkliedētajam atstarojumam. Apzīmējums i_\text{a} regulē ambiento apgaismojumu; to mēdz aprēķināt kā visu gaismas avotu izstarojumu summu.
Turklāt ir arī šādi parametri:
Fonga modelis arī nodrošina vienādojumu, lai aprēķinātu izgaismojumu katram virsmas punktam I_\text{p}:
kur virziena vektors \hat{R}_mtiek aprēķināts kā \hat{L}_m atstarojums uz virsmas, kura tiek aprakstīta ar virsmas normāli \hat{N}, izmantojot
un kur jumtiņi apzīmē, ka vektori ir normalizēti. Skatītāja virziens (\hat{V}) neietekmē izkliedētā atstarojuma intensitāti (i_\text{d}). Spoguļatstarojuma intensitāte (i_\text{s}) ir liela tikai tad, kad skatītāja virziens (\hat{V}) ir līdzens ar atstarojuma virzienam \hat{R}_m. To līdzenumu mēra izrēķinot kosīnusu pakāpē \alpha no leņķa starp virzieniem. Kosīnuss leņķim starp normalizētajiem vektoriem \hat{R}_m un \hat{V} ir vienāds ar to vektoru skalāro reizinājumu. Kad \alpha ir liels, jeb gandrīz spoguļveida atstarojumos, tad spoguļatstarojuma spīdums būs mazs, jo jebkuram skatupunktam, kas nav līdzens ar atstarojumu, kosīnuss būs mazāks par to, kurš strauji pietuvojas nullei, kad tā pakāpe tiek palielināta.
Lai gan augstākesošā formula ir pieņemts veids, kā atspoguļot Fonga atstarojuma modeli, katru no virsmu veidiem būtu jāiekļauj tikai tad, ja tās vektoru skalārais reizinājums ir pozitīvs. (Kā arī, spoguļatstarojumu jāiekļauj tikai tad, ja izkliedētā atstarojuma skalārais reizinājums ir pozitīvs.)
Kad krāsu atspoguļo kā RGB vērtības, kā to mēdz darīt datorgrafikā, šis vienādojums parasti tiek modelēts atsevišķi katrai krāsas kanāla intensitātei, izmantojot dažādas atstarojuma konstantes k_\text{a}, k_\text{d} and k_\text{s} katram krāsas kanālam.
Izmantošana
Fonga atstarošanas modeli bieži lieto kopā ar Fonga ēnotāju, lai ēnotu virsmas 3D datorgrafikas programmās. Tam ir arī citi pielietojumi, piemēram, tas ir ticis pielietots, lai modelētu siltuma starojumu Pioneer zondēs, tādā veidā mēģinot izskaidrot Pioniera anomāliju.
Serbijas administratīvais iedalījums
Serbijas administratīvo iedalījumu veido 2 reģioni un Belgradas pilsētā, kas sīkāk iedalās 24 apgabalos. Atsevišķos gadījumos Serbijas sastāvā vēl joprojām tiek iekļauta arī Kosova, kas neatkarību ieguva 2008. gadā, taču Serbija tās neatkarību nav atzinusi.
Muša (Kastuļinas pagasts)
Apdzīvotā vieta izvietojusies pie autoceļa V569, starp Rušonu, Mušas un Geraņimovas Ilzas ezeru.
Ahils Parošs
Nikolā Ahils Parošs (fr; dzimis, miris ) bija franču sporta šāvējs. Startējis 1900. gada un 1920. gada vasaras olimpiskajās spēlēs, kurās kopā izcīnījis piecas olimpiskās medaļas, kā arī izcīnījis vairākas medaļas pasaules čempionātā.
Sportiskā karjera
1900. gada vasaras olimpiskajās spēlēs Parīzē Parošs startēja septiņās šaušanas disciplīnās, no kurām četrās izcīnīja olimpiskās medaļas. Olimpisko zelta medaļu viņš izcīnīja 300 metru šaušanā guļus pozīcijā. Sudraba medaļas viņš izcīnīja 50 metru šaušanā individuālajās un arī komandas sacensībās, bet bronzas medaļu ieguva 300 metru šaušanā komandām.
1920. gada vasaras olimpiskajās spēlēs Antverpenē Parošs startēja 10 šaušanas disciplīnās. Olimpisko sudraba medaļu viņš izcīnīja 300 metru šaušanā ar militāro šauteni guļus pozīcijā.
Periodā no 1897. līdz 1921. gadam Parošs izcīnīja 31 medaļu (7 zelta, 15 sudraba un 9 bronzas medaļas) pasaules čempionātā šaušanā.
Miranda Kosgrova
Miranda Teilore Kosgrova (en; dzimusi ) ir amerikāņu aktrise, dziedātāja, dziesmu autore.
Šāvēji 1900. gada vasaras olimpiskajās spēlēs
Lielākā daļa no sportistiem, 37 sportisti, pārstāvēja Franciju. Pirmoreizi šaušanas sacensībās olimpiskajās spēlēs bija pārstāvēta Beļģija, Nīderlande, Norvēģija un Rumānija. No visiem sportistiem, tikai divi sportisti ― dānis Vigo Jensens un britu sportists Sidnijs Merlins ― bija startējuši iepriekšējās 1896. gada vasaras olimpiskajās spēlēs. Savukārt Francijas sportists Leons Moro startēja visās 8 "oficiālajās" šaušanas disciplīnās.
Harderveikas Universitāte
Universitāte, ko dibināja Geldernas hercogiste, savulaik bija slavena ar visai liberālajām medicīnisko grādu iegūšanas prasībām. Piemēram, slavenākais no universitātes absolventiem — Kārlis Linnejs, šeit pavadīja apmēram nedēļu, iegūdams doktora grādu medicīnā. Universitātē stājās daudzi studenti, kuriem nepietika līdzekļu, lai studētu prestižākajā Leidenes Universitātē. Universitāte tika slēgta laikā, kad Nīderlandi bija okupējis Napoleona karaspēks.
Bijušo pasniedzēju un studentu vidū minami pedagogs un filozofs Jānošs Apāčai Čere (Apáczai Csere János), ārsts Hermanis Būrhāve (Herman Boerhaave), karavīrs Hermans Dendels (Herman Willem Daendels), biologs Kārlis Linnejs (Carl von Linné), jūrasbraucējs Jakobs Rogevēns (Jacob Roggeveen).
Jasujo Jamagiši
Jasujo Jamagiši (ja; dzimusi ) ir bijusī japāņu futboliste, bijusi Japānas sieviešu futbola izlases dalībniece.
Astronoms (glezna)
Astronoms  ir nīderlandiešu gleznotāja Jana Vermēra aptuveni 1668. gadā radīta eļļas krāsas glezna. Tā ar eļļas krāsām gleznota uz 51 x 45 cm liela audekla un glabājas Luvrā, Parīzē, Francijā.
17. gadsimta nīderlandiešu glezniecībā zinātnieku attēlošana bija populāra tēma un Vermēra devums iekļauj šo astronomu un arī nedaudz vēlāk tapušo gleznu "Ģeogrāfs". Tiek uzskatīts, ka abās attēlots viens un tas pats cilvēks,  iespējams, Antonijs van Lēvenhuks. 2017. gadā veikts pētījums atklāja, ka audekls abiem darbiem nācis no viena materiāla, apstiprinot tuvo saistību.
Uz astronoma profesiju norāda debess ķermeņu globuss (Josta de Honta versijā) un grāmata uz galda, 1621. gadā izdotā Adriāna Metiusa Institutiones Astronomicae Geographicae. Simboliski sējumā ir atvērta 3. grāmata, kurā ir sadaļa, kas aicina astronomu meklēt "iedvesmu no dieva" un glezna uz sienas, kurā attēlota Mozus atrašana — Mozus pārstāv zināšanas un zinātni ("apguva visas ēģiptiešu gudrības").
Īpašnieki
Gleznas "Astronoms" īpašnieki noskaidroti līdz 1713. gada 27. aprīlim, kad to Roterdamas izsolē pārdeva nezināms kolekcionārs (iespējams, roterdamietis Adriāns Pātss vai viņa tēvs) kopā ar "Ģeogrāfu". Pircējs bijis Hendriks Sorgs, kura īpašuma izpārdošana 1720. gada 28. martā iekļāva abas gleznas, kuras bija aprakstītas kā ‘Een Astrologist: door Vermeer van Delft, extra puyk’ (Astrologs no Delftas Vermēra, augstākā kvalitāte) un ‘Een weerga, van ditto, niet minder’ (Līdzīgs no tā paša, ne mazāk).
Venka Asenova
Venka Asenova (bg; Sofija —  Sofija) bija Bulgārijas starptautiskā lielmeistare šahā (1986).
Astronoms (glezna)
Īpašnieki
Starp 1881. un 1888. gadu Parīzes mākslas tirgonis Leons Gošē gleznu pārdeva baņķierim un mākslas kolekcionāram Alfonsam Džeimsam de Rotšildam, pēc kura nāves to mantoja viņa dēls, Eduārs Alfonss Džeimss de Rotšilds. 1940. gadā pēc Vācijas iebrukuma Francijā to no viņa viesnīcas konfiscēja nacistu organizācija Einsatzstab Reichsleiter Rosenberg für die Besetzten Gebiete. Gleznas aizmugurē tika uzspiests neliels melns zīmogs svastikas formā. Pēc kara gleznu atdeva Rotšildu ģimenei un to 1983. gadā ieguva Francijas valsts, pieņemot to kā mantojuma nodokļu maksājumu. Kopš 1983. gada tā atrodas Luvras ekspozīcijā.
Venka Asenova
Biogrāfija
No 1950. gadiem līdz 1970. gadiem bijusi viena no Bulgārijas spēcīgākajām šahistēm. Deviņas reizes uzvarējusi Bulgārijas sieviešu šaha čempionātos (1953, 1956, 1960, 1961, 1962, 1963, 1965, 1966, 1969). Daudzu starptautisko šaha turnīru laureāte, tajā skaitā izcīnījusi 2. vietu Sofijā (1967), dalījusi 1.-2. vietu Pjotrkova Tribunalskā (1969), dalījusi 2. vietu Veikanzē (Nīderlande, 1970) un Pjotrkova Tribunalskā (1970).
1967. gadā piedalījusies Pasaules šaha čempiones nosaukuma izcīņas cikla pretendentu turnīrā, kurā dalījusi 14.-15. vietu.
Vairākkārt pārstāvējusi Bulgārijas izlasi Pasaules šaha olimpiādēs, kurās piedalījusies 7 reizes (1957-1974, 1978). Komandu vērtējumā izcīnījusi bronzas (1974) medaļu, bet individuālajā vērtējumā izcīnījusi bronzas (1966) medaļu.
Par panākumiem turnīros FIDE 1965. gadā Asenovai piešķīra starptautiskās meistares (WIM), bet 1986. gadā - starptautiskās lielmeistares (WGM) goda nosaukumu.
MADARA Cosmetics
Uzņēmums izstrādā, ražo un pārdod kosmētikas līdzekļus ar zīmolu MÁDARA un MOSSA.
MADARA Cosmetics akcijas tiek kotētas Nasdaq Riga biržā First North Baltic sarakstā (kods MDARA). Lielākie akcionāri (2021. gada jūlijā): Uldis Iltners (23,92 %), Lotte Tisenkopfa-Iltnere (23,77 %), Oy Transmeri Group Ab (22,93 %), Liene Drāzniece (6,79 %), Zane Tamane (6,45 %).
Vēsture
Uzņēmums ar nosaukumu SIA Skin Laboratory tika dibināts 2006. gada 28. jūlijā. 2008. gada 25. martā to pārdēvēja par SIA MADARA Cosmetics.
2017. gada 11. janvārī uzņēmumu reorganizēja par akciju sabiedrību ar mērķi sākt sākotnējo publisko piedāvājumu. Madara Cosmetics akciju publiskais piedāvājums tika uzsākts 16. oktobrī, un tas beidzās 3. novembrī. 2017. gada 10. novembrī sāka MADARA Cosmetics akciju kotēšanu Nasdaq Riga biržā, akcijas iekļaujot First North Baltic sarakstā. 2018. gada decembrī Somijas uzņēmums Oy Transmeri Group Ab palielināja dalību MADARA Cosmetics līdz 23 %, iegādājoties akcijas no Kesenfeldu ģimenes uzņēmuma SIA Sustainable Investments (17,09 %).
Uzņēmuma struktūra
Grupas mātes uzņēmumam AS MADARA Cosmetics ir meitas uzņēmumi:
Kalnēji
Kalnēji ir apdzīvota vieta Tukuma novada Pūres pagastā. Atrodas pagasta ziemeļu daļā pie autoceļa V1439 3,5 km no pagasta centra Pūres, 23 km no novada centra Tukuma un 85 km no Rīgas. Apdzīvotā vieta veidojusies ap bijušās Šerlatu pusmuižas (Charlottenhof) centru.
Ermistu ezers
Ermistu ezers (et) ir ezers Igaunijas dienvidrietumos, Pērnavas apriņķī uz ziemeļiem no Testamā. Ezeram lēzeni krasti, sapropeļa nogulsnes. Bagāts ar zivīm un ūdensputniem. Notece uz Pērnavas līci.
Gastons Peltjē
Gastons Peltjē (fr; dzimis, miršanas datums nav zināms) bija franču futbolists, olimpiskās sudraba medaļas ieguvējs 1900. gada vasaras olimpiskajās spēlēs.
Peltjē bija Francijas futbola komandas Club Français biedrs. 1900. gada vasaras olimpisko spēļu laikā viņa komanda Franciju pārstāvēja futbola turnīrā. Komanda šajā turnīrā izcīnīja sudraba medaļu. Ir zināms, ka Peltjē ir virns no vārtu autoriem spēlē pret Jaukto komandu Université de Bruxelles.
Lāčhendža
Lāčhendža ir astronoma Ilgoņa Vilka dots apzīmējums Manhatanhendžai līdzīgai parādībai, kas ap vasaras saulgriežiem novērojama Rīgā Lāčplēša ielā. To pēc TEDxRiga rīkotāja Pāvila Jurjāna ierosmes Vilks noteica 2014. gadā, aprēķinot, ka šāda parādība novērojama Avotu un Stabu vai Avotu un Bruņinieku ielas krustojumā, bet vislabāk 21. jūnijā plkst. 21.57 Lāčplēša ielā, no krustojuma ar Avotu ielu virzoties uz Krišjāņa Valdemāra ielu.
Tūsona
Tūsona (en) ir pilsēta Arizonā, ASV, Pimas apgabala administratīvais centrs. Saskaņā ar 2020. gada ASV tautas skaitīšanas datiem, pilsētas iedzīvotāju skaits sasniedz 542,629 tūkstošus cilvēku, tādējādi tā ir 33. lielākā pilsēta valstī. Tūsona atrodas 98 km uz ziemeļiem no ASV—Meksikas robežas un 188 km no štata administratīvā centra Fīniksas. Apmēram 150 uzņēmumi pilsētā nodarbojas ar optiku un optiskās elektroniskas sistēmām, tādējādi pilsēta ieguvusi iesauku "optikas ieleja". Pilsētā atrodas Arizonas universitāte.
Lapseņu dzimta
Lapseņu dzimta (Vespidae) ir plaša lapseņu virsdzimtas (Vespoidea) dzimta, kas pieder iežmauglapseņu apakškārtai (Apocrita). Šajā dzimtā ir gandrīz 5000 lapseņu un sirseņu sugu, kas iedalītas 6 apakšdzimtās. Tās ir sastopamas visos kontinentos, izņemot Antarktīdu.
Dzīves veids
Dzimtas sugas ir gan sabiedriski kukaiņi, gan vientuļnieki. Sabiedrisko lapseņu kolonijā dzīvo vairoties spējīga lapseņu karaliene, tēviņi un sterilas mātītes - strādnieces. Mērenajā joslā lapseņu kolonijas mūžs ir tikai 1 gada siltā sezona. Lapsenes mirst, iestājoties ziemai. Jaunās karalienes un tēviņi tiek izaudzināti vasaras beigās. Pēc sapārošanās karalienes noslēpjas šaurās spraugās un iemieg ziemas miegā. Lielākā daļa sugu ligzdu būvē no dubļiem, bet papīrlapsenes (Polistinae) un lapseņu apakšdzimtas (Vespinae) sugas lieto augu šķiedras, tās sakošļājot un izveidojot papīram līdzīgu masu. Daudzas sugas ir augu apputeksnētājas.
Papīrlapseņu un lapseņu apakšdzimtas sugas ir sabiedriskas, toties palapsenes (Eumeninae), tuksneša lapsenes (Euparagiinae) un nektārlapsenes (Masarinae) ir vientuļnieces. Jaungvinejas lapseņu apakšdzimtas (Stenogastrinae) sugas ir gan vientuļnieces, gan sabiedriskas. Papīrlapsenes un lapseņu apakšdzimtas sugas nomedītos kukaiņus pirms izbarošanas kāpuriem sakošļā. Kāpuri savukārt izdala dzidru šķidrumu ar augstu aminoskābju koncentrāciju. Ar šo šķidrumu pēc tam barojas pieaugušās lapsenes. Aminoskābju koncentrācijas līmenis ir atšķirīgs atkarībā no sugas.
Pēdējais zvērests
"Pēdējais zvērests" (en) ir britu seriāla "Šerloks" trešās sezonas trešā, noslēdzošā sērija. Pirmoreiz tā tika pārraidīta BBC One televīzijas kanālā, savukārt Latvijā tā tika translēta kanālā LTV1. Sērijas scenārija autors ir Stīvens Mofats. Tas ir balstīts uz stāstu The Adventure of Charles Augustus Milverton un The Man with the Twisted Lip motīviem.
Sižets
Šerloks Holmss mēģina atgūt Čārlza Augusta Magnusena zagtas vēstules. Čārlzs zin personīgās vājības katram Rietumu pasaules ietekmīgam cilvēkam. Pēc tuvas nāves pieredzēšanas, kurā vainojama Mērija, Šerloks izbēg no slimnīcas un apmāna viņu pateikt Džonam par to, ka viņa Šerloku ir sašāvusi.
Vēlāk atklājas, ka Augusts nav saglabājis nevienu slepeno dokumentu, ar kuriem viņš draudēja visiem, bet viņš tos ir saglabājis savā fotogrāfiskajā atmiņā. Uzzinot, ka lielākās briesmas pasaulei sagādā nevis dokumenti, bet Magnusena zināšanas par tiem, Šerloks viņu nogalina.
Džons Hovards Teilors
Džons Hovards Teilors (en; dzimis, miris ) bija britu burātājs un brokeris, olimpiskās zelta medaļas ieguvējs 1900. gada vasaras olimpiskajās spēlēs.
Teilors dzimis 1861. gada 30. jūnijā Pekhemā, Lielajā Londonā Džona un Mērikas Džeinu Kešu ģimenē. Viņš strādāja biržas brokera birojā Londonā un 1880. gados emigrēja uz Dienvidāfriku un pēc tam, 1890. gada sākumā, uz Rietumaustrāliju. 1891. gada janvārī viņš apmetās uz dzīvi Sauternkrosā, kur strādāja par tirgotāju un biržas mākleri.
1890. gadu beigās viņš no Ambtuci hercoga prinča Luidži Amedeo nopirka sacīkšu laivu Bona Fide, kuru hercogam uzbūvēja 1897. gadā. Teilors sāka piedalīties dažādās burāšanas sacensībās. Vidusjūrā, izcīnot Karalienes kausu Karaliskajā Korkas regatē 1899. gadā un 16 sacīkstēs 25 startos 1900. gada sezonā.
1900. gadā viņš startēja arī Parīzes olimpiskajās spēlēs, kur kopā ar britiem Edvardu Horu un Hariju Džefersonu startēja 3 līdz 10 tonnu burāšanas laivu sacensībās. Šīs disciplīnas otrajā braucienā viņu komanda izcīnīja zelta medaļu.
Teilora spekulācijas Londonas Fondu biržā sākotnēji bija veiksmīgas, taču dažu gadu laikā viņš izputēja. Viņš atgriezās Austrālijā un līdz savai nāvei nodzīvoja Melburnā, kur regulāri spēlēja bridžu. Viņš bija Coolgardie Masonic Lodge un Royal Yacht Club biedrs.
Viņam par godu ir nosaukta Hovardstrīta (Howard Street), iela Pērtā.
Fortūnas džentlmeņi
"Fortūnas džentlmeņi" (ru) ir 1971. gada padomju kinokomēdija, kuras režisors ir Aleksandrs Serijs. Filmā galvenās lomas attēlo Jevgeņijs Ļeonovs, Georgijs Vicins, Savelijs Kramarovs un Radners Muratovs, filmas pirmizrāde notika 1971. gada 13. decembrī. 2011. gadā iznāca filmas jauns ekranizējums ar tādu pašu nosaukumu.
Silēzijas stadions
Stadiona izbūve sākās 1951. gadā līdz ar Silēzijas parka izbūvi. Tas tika atklāts 1956. gadā. No 1993. gada līdz Varšavas Nacionālā stadiona nodošanai ekspluatācijā Silēzijas stadions veica nacionālā stadiona funkcijas Varšavas stadiona tehniskā stāvokļa dēļ. Stadions tika ievērojami paplašināts un modernizēts saistībā ar 2012. gada Eiropas čempionātu futbolā. Bez futbola sacensībām šeit notiek ar sacensības spīdvejā un vieglatlētikā, notiek koncerti.
Novinki (Kastuļinas pagasts)
Novinki ir ciems Aglonas novada Kastuļinas pagastā. Izvietojies pagasta rietumu daļā 5 km no pagasta centra Priežmales, 9 km no novada centra Aglonas un 242 km no Rīgas.
Novadnieki
Novadnieki var būt:
Dānija 1896. gada vasaras olimpiskajās spēlēs
Divi no trim sportistiem izcīnīja olimpiskās medaļas. Dānija kopumā šajās olimpiskajās spēlēs izcīnīja 6 medaļas, 1 zelta, 2 sudraba un 3 bronzas medaļas. Medaļas tika izcīnītas svarcelšanā (2 medaļas), paukošanā (1 medaļa) un šaušanā (3 medaļas). Abi sportisti, Vigo Jensens un Holgers Nīlsens, izcīnīja pa trim medaļām.
Sportistu sadalījums starp sporta veidiem
• — Sportists(-i) startēja vairākos sporta veidos.
Paukošana 25px
Dānija paukošanā bija pārstāvēta ar 1 sportistu — Holgeru Nīlsenu. Viņš startēja disciplīnā ar zobenu un izcīnīja bronzas medaļu.
Vieglatlētika 25px
Vieglatlētikā Dānija bija pārstāvēta ar visiem trim sportistiem. Viņi startēja trijās vieglatlētikas disciplīnās, taču nevienu olimpisko medaļu neizcīnīja. Augstāko vietu, 4. vietu, ieguva Vigo Jensens lodes grūšanā.
Vingrošana 25px
Dānija vingrošanā bija pārstāvēta ar 1 sportistu — Vigo Jensenu. Viņš startēja virvē kāpšanā un izcīnīja 4. vietu.
Novadnieki (Rumbas pagasts)
Novadnieki (agrāk Bauņi) ir ciems Kuldīgas novada Rumbas pagastā. Izvietojies pagasta dienvidu daļā netālu no autoceļa P108 11 km no pagasta centra Mežvaldes, 12 km no novada centra Kuldīgas un 159 km no Rīgas. Ciematā atrodas pasta nodaļa "Ēdas".
Niklāvs Birovs
Niklāvs Birovs (dzimis ) ir bijušais latviešu hokejists, kreisās malas uzbrucējs.
Spēlētāja karjera
No 2011. līdz 2016. gadam Birovs spēlēja dažādos Zviedrijas junioru un pieaugušo hokeja klubos. 2016. gada vasarā pievienojās Latvijas čempionāta komandai HK Zemgale, jau drīz kļūstot par vienu no tās uzbrukuma līderiem. Novembrī tika atzīts par čempionāta vērtīgāko spēlētāju. Sezonu Birovs noslēdza kā HK Zemgale rezultatīvākais spēlētājs.
7. mikroautobusu maršruts (Jūrmala)
7. mikroautobusu maršruts ir mikroautobusu maršruts, kurā pasažieru pārvadājumi tiek nodrošināti no Priedaines - (galapunkts saucas Baldones iela), līdz Koledžai SIVA.
Darbdienās un brīvdienās pa 7. maršrutu kursē 1 mikroautobuss.
Agrāk 7. mikroautobuss kursēja caur Dzintariem, kā šobrīd kursē 3. autobuss.
No 2018. gada 12. februāra 7. maršruts bija apvienots ar 1. maršrutu (turpmāk Buļļuciems - Bulduri - Priedaine) un tika likvidēts, bet pēc iedzīvotāju iniciatīvas no 2018. gada 1. jūnija atjaunots tā iepriekšējā maršrutā.
Maršruts
Priedaine — Koledža SIVA mikroautobusi kursē šādās ielās: Baldones iela, Vāveru iela, Lielais prospekts, Babītes iela, Lielupes autotilts, Viestura iela, Vienības prospekts, Meža prospekts, Lienes iela, Jomas iela, Zigfrīda Meierovica prospekts, Dubultu prospekts, Strēlnieku prospekts, Slokas iela.
Koledža SIVA — Priedaine mikroautobusi kursē šādās ielās: Slokas iela, Strēlnieku prospekts, Dubultu prospekts, Zigfrīda Meierovica prospekts, Jomas iela, Lienes iela, Meža prospekts, Dikļu iela, Edinburgas prospekts, Indras iela, Meža prospekts, Vienības prospekts, Rīgas iela, Dārzkopības iela, Pērkona iela, Lielupes autotilts, Babītes iela, Lielais prospekts, Dreiliņu iela, Baldones iela.
Pieturvietas
7. mikroautobusu maršrutā pavisam kopā ir 48 pieturas. Maršrutā Priedaine — Koledža SIVA ir 24 pieturas, arī maršrutā Koledža SIVA — Priedaine ir 24 pieturas.
Vēsture
Līdz 20. gadsimta 90.-ajiem gadiem 7. maršrutā kursēja autobusi no Dubultu galapunkta pie dzelzceļa pārbrauktuves (pretīm ugunsdzēsējiem, kur mūsdienās ir tirgus laukums), cauri dzīvojamajam masīvam Majoros/Dzintaros pie upes, līdz Priedainei. Vēlāk maršruts tika izmainīts, autobusu vietā sāka kursēt mikroautobuss un tas kursēja no Dubultiem, cauri Bulduriem, līdz Priedainei. Vēlāk maršruts tika pagarināts no Dubultiem līdz SIVA koledžai (tā saucamajam „Pentagona” rajonam) un tur galapunkts ir arī mūsdienās.
Cēres iela (Rīga)
Cēres iela ir iela Rīgā, Zemgales priekšpilsētā, Bieriņu apkaimē, pilsētas daļā Mārupē. Cēres iela sākas krustojumā ar Graudu ielu un Dzelzceļa ielu pie pārbrauktuves pāri Rīgas—Jelgavas dzelzceļa līnijai un beidzas krustojumā ar Dauguļu ielu. Ielas kopējais garums ir 1860 metri, tā klāta ar asfaltbetona segumu. Cēres ielā ir tikai savrupmāju apbūve.
Iela nosaukta Cēres — Tukuma novada Cēres pagasta centra — vārdā.
Ielu savienojumi
Cēres iela ir savienota ar šādām ielām:
Sabiedriskais transports
Pa Cēres ielu kursē 56. maršruta autobusi.
Notamā
Notamā (et) ir 0,059 km2 liela neapdzīvota saliņa Igaunijas Monzunda arhipelāgā uz rietumiem no Sāremā salas Vilsandi nacionālā parka teritorijā. Saliņa ir tālākais Igaunijas rietumu punkts.
Nana Fana-Košnicka
Nana Fana-Košnicka (en; dzimusi kā Fan Huiņ Bannana (vi) ) ir Vjetnamas un Austrālijas starptautiskā meistare šahā (2001).
Biogrāfija
1990. gadu sākumā bijusi viena no Vjetnamas vadošajām šahistēm, taču apprēcējusies un pārcēlusies uz dzīvi Austrālijā. 1998. gadā uzvarējusi Austrālijas sieviešu šaha čempionātā. 2001. gada aprīlī Goldkostā uzvarējusi Okeānijas šaha čempionātā sievietēm un kvalificējusies Pasaules šaha čempionātam sievietēm. Piedalījusies 2001. gada Pasaules šaha čempionātā sievietēm pēc izslēgšanas sistēmas Maskavā, kurā 1. kārtā zaudējusi Almīrai Skripčenko.
Pārstāvējusi Vjetnamu un Austrāliju Pasaules šaha olimpiādēs, kurās piedalījusies 7 reizes (1990-1992, 1996-2002, 2006).
Par panākumiem turnīros FIDE 2001. gadā viņai piešķīrusi starptautiskās meistares (WIM) nosaukumu.
Andris Molotanovs
Andris Molotanovs (dzimis Ludzā) ir latviešu rokasbumbas vārtsargs, treneris, ugunsdzēsējs glābējs.
Biogrāfija
Sākumskolas un pamatskolas gadus dzīvoja Ludzā. 7 gadu vecumā uzsāka apmeklēt treniņu nodarbības rokasbumbā. 14 gadu vecumā tika piesaistīts jauniešu handbola izlasei. Vidusskolas gadus mācījās Murjāņu sporta ģimnāzijā. Pirmos nozīmīgos sportiskos panākumus sāka gūt 17 gadu vecumā, kad tika atzīts par labāko spēlētāju Latvijas komandā handbola turnīrā "Rīgai-800" (1998. g.), labāko vārtsargu Baltijas kausa turnīrā (1999. g), labāko vārtsargu Eiropas čempionāta kvalifikācijas turnīrā Slovēnijā (1999. g.).
2000. gadā starp sportista karjeru (HK ASK) un izglītību izšķīries par labu izglītībai un uzsāka studijas Latvijas Sporta pedagoģijas akadēmijā, vienlaicīgi uzsākot sadarbību ar handbola komandu LSPA/Ugunsdzēsējs, kā arī uzsāka darbu Valsts ugunsdzēsības un glābšanas dienestā, pildot ugunsdzēsēja glābēja pienākumus. Spēlējis Latvijas rokasbumbas izlasē. 2003. gadā sācis trenera gaitas. No 2004. gada līdz 2005. gadam bija Latvijas junioru izlases vārtsargu treneris. 2004. un 2005. gadā ar HK LSPA/Ugunsdzēsējs kā vārtsargs ieguva 3.vietu Latvijas čempionātā. 2005.gadā ieguva bakalaura grādu LSPA. 2006. un 2007. gadā ar HK LSPA/Ugunsdzēsējs (kā vārtsargs) ieguva 2. vietu Latvijas čempionātā. 2006. gadā uzsāka strādāt Ugunsdrošības un civilās aizsardzības koledžas lektora amatā.
Sintra
<mapframe text="Sintra" width=280 height=280 zoom=10 > { "type": "ExternalData", "service": "geoshape", "ids": "Q190187" }